钦定古今图书集成/明伦汇编/闺媛典/第103卷 > 皇清九 > 朱登召妻方氏
## 钦定古今图书集成/明伦汇编/闺媛典/第103卷 > 皇清九 > 朱登召妻方氏

按《钱塘县志》：“方氏，新安人，徙钱塘，适同郡朱登召。登召有才气，明司李蔡懋德荐为临川主簿，后迁官于广西柳州，又改福建漳州，俱不赴。及鼎革，携方及二子归，行至龙溪，乱兵阻道而返。丙戌大兵至城下，登召与二长子先后被掠，方氏独处一室，惟一男一女，从男三岁，女五岁。闻信，乃大哭曰：‘时移家破，一至于此，吾当殉汝父地下。顾汝姊弟幼小，无知，流落，祗辱门户，计惟偕死耳’。” 乃举剪刀，先刺女，后刺男，即自剌入喉寸许，二男惊呼仆地方，亦晕绝室中矣。游骑窥壁，闻人声，破壁见母子三人宛转血污中，惊叹而去。遂为邻媪所救，得不死。三日登召，同其两长男归，相抱而哭，俱得甦。登召没，方教其子辂，孝友称于乡党。